stanford-oval/wikipedia huggingface dataset:
Brisbane
Hallinto

Toisin kuin muut australialaiset pääkaupungit, suurinta osaa koko suurkaupunkialueesta hallinnoi yksi itsenäinen hallinnollinen elin, Brisbane City Council. City Councilin perustamisen jälkeen vuonna 1925 kaupunki on kasvanut huomattavasti yli Councilin hallintarajojen.
Brisbane on jaettu 26 äänestysalueeseen, joista jokainen valitsee itselleen kaupunginvaltuutetun edustajakseen. Sekä Brisbanen ylipormestari (Lord Mayor) että valtuutetut valitaan neljän vuoden välein kansanäänestyksellä, johon kaikkien äänioikeutettujen on osallistuttava. Tämänhetkinen ylipormestari on Graham Quirk, joka valittiin virkaansa huhtikuussa 2011.
Brisbane City Council on Australian suurin paikallishallinnollinen elin sekä väkilukunsa että budjettinsa perusteella. Councililla, joka on 20 pienemmän hallinnollisen elimen yhteensulautuma, on lainkäyttövalta yli 1367 km²:n alueella.
Brisbanen suurkaupunkialue ulottuu nykyään usean viereisen paikallishallinnollisen alueen rajojen yli. Näitä ovat muun muassa Beaudesert Shire, Caboolture Shire, Gold Coast City, Ipswich City, Logan City, Pine Rivers Shire, Redcliffe City ja Redland Shire.
Talous

Brisbaneen tulee öljyputki Mooniesta ja Romasta, jälkimmäisestä saadaan myös maakaasua.
Suurkaupunkialueella on puolet Queenslandin osavaltion teollisuudesta, johon sisältyy konepaja- ja raskasta teollisuutta, elintarviketeollisuutta, telakoita, öljynjalostamoja, sahoja ja kumi-, auto-, sementti- ja lannoitetehtaat.
Liikenne

Brisbane on junaratojen ja maanteiden risteyspaikka ja palvelee laajaa maanviljelyaluetta. Sillä on suuri satama.
Brisbanen paikallisliikennettä hoidetaan busseilla, lautoilla ja paikallisjunilla. Kantakaupungin alueella bussiliikenne on ilmaista.
Väestö

Brisbane Cityn asukasluku oli kesäkuussa 2011 1 041 842, ja koko Suur-Brisbanen yli kaksi miljoonaa. Kaupungin väkiluku kasvaa nopeimmin Australiassa: vuosien 2006 ja 2011 välisenä aikana kaupungin väkiluku kasvoi 11,5 %.
Viimeisimmän väestönlaskennan (2016) perusteella 2,4 % kaupunkilaisista on aboriginaalista syntyperää, kun taas 31 % asukkaista on syntynyt ulkomailla. Arviolta 22 % kotitalouksista puhutaan jotakin muuta kieltä kuin englantia, yleisimmät näistä ovat kiina, vietnam, espanja ja hindi. Brisbanelaisten keski-ikä on 35 vuotta.
Palvelut

Kaupungin kolmesta tunnetuimmasta yliopistosta University of Queensland at St. Lucia on perustettu jo vuonna 1909, Griffith University vuonna 1971. Queensland University of Technology aloitti tällä nimellä 1989, mutta sen edeltäjä toimi vuodesta 1849.
Brisbane saa käyttöveden kolmesta vedenottamosta: Manchesterjärvestä, Mount Crosby Weiristä ja Somersetin padosta.
Kulttuuri

Brisbanen kulttuurielämän keskus on Parklands ja Queenslandin Kulttuurikeskus, jossa on taidemuseo, kirjasto, Queenslandin osavaltion museo ja esittävän taiteen keskus.
Kaupungin arvorakennuksiin kuuluu kaupungintalo vuodelta 1930 joonialaisine pylväineen sekä osavaltion parlamentti vuodelta 1868. Siellä on myös kaksi katedraalia.
Aiheesta muualla

Kuvia tai muita tiedostoja aiheesta Brisbane Wikimedia Commonsissa
Brisbanen keskustan satelliittikuva – Google Maps
Matkaopas aiheesta Brisbane Wikivoyagessa (englanniksi)
OurBrisbane.Com – Tietoa tapahtumista yms.
Valokuvia Brisbanesta – Terra Galleria
Dundernews Australian Suomi-yhteisön verkkolehti
Ilmakuva Brisbanesta.
Rangaistusvankien rakentama tuulimylly vuodelta 1824.
Vuoden 1893 tulva.
Kaupungintalo.
Brasilian Grand Prix 2006

|  Brasilian Grand Prix 2006  |
| --- | --- |
 18. osakilpailu 18 osakilpailusta kaudella 2006. 

Päivämäärä:  22. lokakuuta 2006
Sijainti:  Autódromo José Carlos Pace, São Paulo, Brasilia
Ratatyyppi:  Moottorirata
Radan pituus:  4,309 km
Kilpailun pituus:  71 kierrosta, 305,909 km
Sää:   Aurinkoinen
Paalupaikka
Kuljettaja:   Felipe Massa   (Ferrari)
Paaluaika:  1.10,680
Palkintokoroke
Voittaja:   Felipe Massa   (Ferrari)
Toinen:   Fernando Alonso   (Renault)
Kolmas:   Jenson Button   (Honda)
Nopein kierros
Kuljettaja:   Michael Schumacher   (Ferrari)
Kierrosaika:  1.12,162 (kierroksella 70)
Brasilian Grand Prix 2006 (virallisesti Formula 1 Grande Prêmio do Brasil 2006) oli Formula 1 -kauden 2006 18. ja viimeinen osakilpailu, joka ajettiin 20.–22. lokakuuta 2006 Autódromo José Carlos Pacen moottoriradalla Brasiliassa.
Kauden viimeisessä kilpailussa ratkaistiin kuljettajien ja valmistajien maailmanmestaruudet, jotka menivät Fernando Alonsolle ja Renault'lle. Kilpailu jäi kuitenkin useimpien mieleen parhaiten, kaikkien aikojen menestyneimmän F1-kuljettajan Michael Schumacherin uran viimeisenä kilpailuna (Teki myöhemmin paluun kaudelle 2010). Osakilpailu on ollut toistaiseksi viimeinen, jossa on ollut sallittua käyttää V10-moottoria. Ainoa talli, joka käytti V10-moottoria oli Toro Rosso.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 20. lokakuuta | 11:00–12:00 | 16:00–17:00 | 1. vapaat harjoitukset |  Aurinkoinen | 20–22 °C | 27–35 °C | 64–75 % |
| 20. lokakuuta | 14:00–15:00 | 19:00–20:00 | 2. vapaat harjoitukset |  Aurinkoinen | 21 °C | 29–30 °C | 69–73 % |
| 21. lokakuuta | 11:00–12:00 | 16:00–17:00 | 3. vapaat harjoitukset |  Aurinkoinen | 20–21 °C | 37–41 °C | 68 % |
| 21. lokakuuta | 14:00–15:00 | 19:00–20:00 | Aika-ajot |  Aurinkoinen | 21 °C | 30–38 °C | 63 % |
| 22. lokakuuta | 14:00–16:00 | 19:00–21:00 | Kilpailu |  Aurinkoinen | 23–25 °C | 30–46 °C | 53–56 % |
Lähde:
Vapaat harjoitukset

Spyker MF1 -tallin kolmoskuljettaja Ernesto Viso pääsi ajamaan perjantain ensimmäisissä vapaissa harjoituksissa.
Aika-ajot

Aika-ajot ajettiin lauantaina 21. lokakuuta 2006 klo 14 paikallista aikaa alkaen. Paalupaikan otti Ferrarin brasilialainen Felipe Massa. Suomen Kimi Räikkönen oli toinen ja Italian Jarno Trulli kolmas. Michael Schumacherin haaveet kahdeksannesta maailmanmestaruudesta kokivat kovan kolauksen, kun hänen autoonsa iski mekaaninen vika viimeisessä sessiossa, eikä hän saanut aikaa ollenkaan. Näin ollen hänen lähtöruutunsa sunnuntaiseen kilpailuun on kymmenes.
Red Bullin alankomaalaiskuljettajan Robert Doornbosin autoon suoritettiin moottorinvaihto, mikä heikensi hänen lähtöruutuaan kilpailuun kymmenellä pykälällä.
Aika-ajot > Tulokset

| Sija | Nro | Kuljettaja | Talli | Aika (1 > erä) | Aika (2 > erä) | Aika (3 > erä) | Lähtöruutu |
| --- | --- | --- | --- | --- | --- | --- | --- |
| 1 | 6 |  Felipe Massa | Ferrari | 1.10,643 | 1.10,775 | 1.10,680 | 1 |
| 2 | 3 |  Kimi Räikkönen | McLaren-Mercedes | 1.12,035 | 1.11,386 | 1.11,299 | 2 |
| 3 | 8 |  Jarno Trulli | Toyota | 1.11,885 | 1.11,343 | 1.11,328 | 3 |
| 4 | 1 |  Fernando Alonso | Renault | 1.11,791 | 1.11,148 | 1.11,567 | 4 |
| 5 | 11 |  Rubens Barrichello | Honda | 1.12,017 | 1.11,578 | 1.11,619 | 5 |
| 6 | 2 |  Giancarlo Fisichella | Renault | 1.12,042 | 1.11,461 | 1.11,629 | 6 |
| 7 | 7 |  Ralf Schumacher | Toyota | 1.11,713 | 1.11,550 | 1.11,695 | 7 |
| 8 | 16 |  Nick Heidfeld | BMW Sauber | 1.12,307 | 1.11,648 | 1.11,882 | 8 |
| 9 | 17 |  Robert Kubica | BMW Sauber | 1.12,040 | 1.11,589 | 1.12,131 | 9 |
| 10 | 5 |  Michael Schumacher | Ferrari | 1.11,565 | 1.10,313 | Ei aikaa | 10 |
| 11 | 9 |  Mark Webber | Williams-Cosworth | 1.11,973 | 1.11,650 |  | 11 |
| 12 | 4 |  Pedro de la Rosa | McLaren-Mercedes | 1.11,825 | 1.11,658 |  | 12 |
| 13 | 10 |  Nico Rosberg | Williams-Cosworth | 1.11,974 | 1.11,679 |  | 13 |
| 14 | 12 |  Jenson Button | Honda | 1.12,085 | 1.11,742 |  | 14 |
| 15 | 15 |  Robert Doornbos | Red Bull-Ferrari | 1.12,530 | 1.12,591 |  | 22 |
| 16 | 20 |  Vitantonio Liuzzi | Toro Rosso-Cosworth | 1.12,855 | 1.12,861 |  | 15 |
| 17 | 21 |  Scott Speed | Toro Rosso-Cosworth | 1.12,856 |  |  | 16 |
| 18 | 19 |  Christijan Albers | Spyker MF1-Toyota | 1.13,138 |  |  | 17 |
| 19 | 14 |  David Coulthard | Red Bull-Ferrari | 1.13,249 |  |  | 18 |
| 20 | 22 |  Takuma Satō | Super Aguri-Honda | 1.13,269 |  |  | 19 |
| 21 | 23 |  Sakon Yamamoto | Super Aguri-Honda | 1.13,357 |  |  | 20 |
| 22 | 18 |  Tiago Monteiro | Spyker MF1-Toyota | Ei aikaa |  |  | 21 |
Kilpailu > Lopputulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 6 |  Felipe Massa | Ferrari | 71 | 1.31.53,751 | 1 | 10 |
| 2 | 1 |  Fernando Alonso | Renault | 71 | +18,658 | 4 | 8 |
| 3 | 12 |  Jenson Button | Honda | 71 | +19,394 | 14 | 6 |
| 4 | 5 |  Michael Schumacher | Ferrari | 71 | +24,094 | 10 | 5 |
| 5 | 3 |  Kimi Räikkönen | McLaren-Mercedes | 71 | +28,503 | 2 | 4 |
| 6 | 2 |  Giancarlo Fisichella | Renault | 71 | +30,287 | 6 | 3 |
| 7 | 11 |  Rubens Barrichello | Honda | 71 | +40,294 | 5 | 2 |
| 8 | 4 |  Pedro de la Rosa | McLaren-Mercedes | 71 | +52,068 | 12 | 1 |
| 9 | 17 |  Robert Kubica | BMW Sauber | 71 | +1.07,642 | 9 |  |
| 10 | 22 |  Takuma Satō | Super Aguri-Honda | 70 | +1 kierros | 19 |  |
| 11 | 21 |  Scott Speed | Toro Rosso-Cosworth | 70 | +1 kierros | 16 |  |
| 12 | 15 |  Robert Doornbos | Red Bull-Ferrari | 70 | +1 kierros | 22 |  |
| 13 | 20 |  Vitantonio Liuzzi | Toro Rosso-Cosworth | 70 | +1 kierros | 15 |  |
| 14 | 19 |  Christijan Albers | Spyker MF1-Toyota | 70 | +1 kierros | 17 |  |
| 15 | 18 |  Tiago Monteiro | Spyker MF1-Toyota | 69 | +2 kierrosta | 21 |  |
| 16 | 23 |  Sakon Yamamoto | Super Aguri-Honda | 69 | +2 kierrosta | 20 |  |
| 17 | 16 |  Nick Heidfeld | BMW Sauber | 63 | Ulosajo | 8 |  |
| Kesk. | 14 |  David Coulthard | Red Bull-Ferrari | 14 | Vaihdelaatikko | 18 |  |
| Kesk. | 8 |  Jarno Trulli | Toyota | 10 | Takaripustuksen keskielementti | 3 |  |
| Kesk. | 7 |  Ralf Schumacher | Toyota | 9 | Takaripustuksen keskielementti | 7 |  |
| Kesk. | 9 |  Mark Webber | Williams-Cosworth | 1 | Kolari | 11 |  |
| Kesk. | 10 |  Nico Rosberg | Williams-Cosworth | 0 | Ulosajo | 13 |  |
Kilpailun nopein kierros Michael Schumacher (1.12,162)
Kilpailu > Johtokierrokset

| Nro | Kuljettaja | Talli | Johtokierrokset | Yhteensä |
| --- | --- | --- | --- | --- |
| 6 |  Felipe Massa | Ferrari | 1–24, 27–71 | 69 |
| 1 |  Fernando Alonso | Renault | 25–26 | 2 |
Muuta

Fernando Alonson 2. maailmanmestaruus.
Renaultin 2. maailmanmestaruus.
Renault-moottorin 8. maailmanmestaruus.
Michael Schumacherin 250. kilpailu.
Michael Schumacherin viimeinen kilpailu Ferrarilla.
Kimi Räikkösen viimeinen kilpailu McLarenilla.
Pedro de la Rosan viimeinen kilpailu McLarenilla.
Mark Webberin viimeinen kilpailu Williamsilla.
Sakon Yamamoton viimeinen kilpailu Super Agurilla.
Robert Doornbossin ja Tiago Monteiron uran viimeinen kilpailu.
Red Bullin viimeinen kilpailu Ferrarin moottoreilla.
Toro Rosson viimeinen kilpailu Cosworthtin V10 moottoreilla.
Midlandin viimeinen kilpailu, tallin nimi muuttui kaudeksi 2007 Spykeriksi.
Rengasvalmistaja Michelinin viimeinen kilpailu.
Aiheesta muualla

Kuvia tai muita tiedostoja aiheesta Brasilian Grand Prix 2006 Wikimedia Commonsissa
Brasilian GP 2006 F1-ruutu (Arkistoitu – Internet Archive)
Formula 1 -luokan Brasilian Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
Radat: Autódromo José Carlos Pace (1973–1977, 1979–1980, 1990–2019) Autódromo Internacional Nelson Piquet (1978, 1981–1989)
Formula 1 -kausi 2006
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|  Bahrain |  Malesia |  Australia |  San Marino |  Eurooppa |  Espanja |  Monaco |  Iso-Britannia |  Kanada |
|  Yhdysvallat |  Ranska |  Saksa |  Unkari |  Turkki |  Italia |  Kiina |  Japani |  Brasilia |
Kilpailun voittaja Ferrarin Felipe Massa.
Codename: ICEMAN

| Codename: ICEMAN |
| --- | --- |
Kehittäjä:  Sierra Entertainment
Julkaisija:  Sierra On-Line
Jakelija:  GOG.com
Suunnittelija:  Jim Walls
Säveltäjä:  Mark Seibert
Pelimoottori:  SCI
Julkaistu:  1989
Lajityyppi:  seikkailupeli
Pelimuoto:  yksinpeli
Alusta:  DOS, Amiga, Atari ST ja Mac OS
Jakelumuoto:  Levyke, digitaalinen lataus ja digitaalinen jakelu
Lisää peliartikkeleitaVideopelien teemasivulla
Infobox OK : 
Codename: ICEMAN on SCI-pelimoottorilla tehty graafinen seikkailupeli, jonka on julkaissut Sierra On-Line vuonna 1989. Pääsuunnittelija oli Jim Walls, joka loi myös useita Police Quest -pelejä. Maininta "Codename: PHOENIX" Sierran mainosmateriaalissa viittaa siihen, että ICEMANin oli tarkoitus olla ensimmäinen osa Codename-sarjassa, mutta vähäisen myynnin takia pelille ei tullut jatko-osia.
Yksi ICEMANin merkittävimpiä ominaisuuksia on, että suuri osa tapahtumista sijoittuu sukellusveneeseen; pelaaminen edellyttää pelaajalta myös sukellusveneen ohjaamista.
Juoni

Tarina sijoittuu tulevaisuuteen öljykriisin aikaan ja Tunisiassa on yhtäkkiä huomattu olevan valtavia määriä korkealaatuista öljyä. Neuvostoliiton ja Yhdysvaltain hallitusten yrittäessä hankkia mahdollisimman paljon öljyä, Neuvostoliiton tukemat terroristit kidnappaavat Yhdysvaltain suurlähettilään yrittäessään saada aikaan kansainvälisen selkkauksen.
Merivoimien upseeri Johnny Westland saa tiedon tilanteesta hänen ollessaan lomalla Tahitilla ja kutsutaan pelastustehtävään. Yöllä ennen paluutaan velvollisuuksiensa pariin, hänellä on yhden yön suhde salaperäisen kauniin naisen, Stacyn kanssa.
Pentagonissa, Westlandia tiedotetaan tilanteesta, jolloin hän saa tietoonsa, että Stacy on myös agentti, joka hänen on tavattava, kun hän saavuttaa kohteensa. Saavuttaakseen kohteensa, Westland kulkee ydinkäyttöisellä sukellusveneellä, USS Blackhawkilla. Taisteltuaan neuvostoliittolaisten alusten kanssa, navigoituaan jäävuorikenttien läpi ja korjattuaan epäkuntoisia laitteita, hänen täytyy tunkeutua sähköisen satamavalvonnan läpi Tunisiassa. Sukelluslaite on ohjattava herkkien magneettikenttien läpi huomaamatta.
Lopuksi Westland tapaa Stacyn rannalla Tunisiassa. Työskennellessään yhdessä, agentit vapauttavat suurlähettilään. Lopussa Westland ylennetään ja kosii Stacyä.
Pelattavuus ja tekniset ominaisuudet

Teknisesti, ICEMAN on kehittyneempi kuin Sierran aiemmat pelit. Westland voi liikkua kahdeksaan suuntaan neljän sijaan, pelihahmo muuttaa muotoaan riippuen vaatetuksesta ja animaatiot ovat sulavia.
Toinen innovaatio mahdollistaa pelaajan seisomisen esineen edessä, ja kirjoitettaessa LOOK, sen sijaan, että yrittää useita käyttää useita substantiiveja. Myös kirjoittamalla LOOK [OBJEKTI] aiheuttaa Westlandin kääntymisen kohti esinettä.
Toisaalta, tekstiparseri ymmärtää vain tiettyjä syntakseja. Esimerkiksi kun seisoo tikkaiden vieressä, ohjelma ymmärtää vain käskyn CLIMB UP, kun taas vastaavat muut pelit ymmärtäisivät käskyt GO UP tai vain CLIMB tai UP. Kohteita pystyy tutkimaan myös hiiren oikealla painikkeella, mutta vain rajoitetuisti. Muita kohteita pelaajan täytyy tutkia kirjoittamalla LOOK.
Useimmat arvoitukset pelissä pyörivät menettelyiden ja toimintapojen ympärillä, olivat ne sitten ensiapuun, armeijaan tai byrokraatiaan liittyviä. Nämä ovat yleisesti kuvattu pelin käsikirjassa. Yleensä, jos pelaaja ei noudata tiukkoja menettelyitä, seuraukset ilmenevät vasta paljon myöhemmin pelissä. Joissakin kohdissa, pelissä ei voi edetä ja pelaajan täytyy palata aiemmin tallennettuun kohtaan.
Lisäksi jotkin osat pelissä riippuvat voimakkaasti satunnaisiasta tekijöistä, kuten torpedoiden tehokkuudesta sukellusvenetaisteluissa. Yhdessä vaiheessa pelaajan täytyy saada pullo sukellusveneen miehistön jäseneltä voittamalla tämä noppapelissä. Miehistön jäsen syyttää pelaajaa huijaamisesta, jos pelaaja toistuvasti tallentaa ja palauttaa pelin voittaakseen noppapelin (niin saa tehdä vain kahdesti).
Vastaanotto

Computer Gaming World -lehti vuonna 1990 piti pelin simuloinneista, parantuneesta parserista, grafiikasta, vaikeista arvoituksista ja äänikorttituesta, mutta jäävuoritehtävä oli tylsähkö. Yhteenvedossa todettiin, että Sierran seikkailuista pitävät nauttisivat pelistä.
Vuoden 2007 arvostelussa, Adventure Gamers -sivuston Dante Kleinberg antoi ICEMANille 1,5 / 5 tähteä, vedoten umpikujatilanteisiin ja turhauttaviin simulointijaksoihin. Kleinberg kuitenkin kehui pelin klassista Sierran ulkoasua.
Ruudunkaappaus pelistä
Cornelis de Jager

Cornelis de Jager vuonna 1967.
Cornelis ("Kees") de Jager (29. huhtikuuta 1921 – 27. toukokuuta 2021) oli alankomaalainen tähtitieteilijä. Hän on tehnyt huomattavaa tutkimustyötä hyperjättiläisistä. Hän syntyi Den Burgissa, kävi koulua Alankomaiden Itä-Intiassa ja opiskeli vuosina 1939–1945 matematiikkaa, fysiikkaa ja tähtitiedettä Utrechtin yliopistossa. Hän väitteli tohtoriksi vuonna 1952 ohjaajanaan Marcel Minnaert.
De Jager oli perustamassa Solar Physics -lehteä. Hän toimi vuosina 1960–1986 Utrechtin yliopiston professorina ja 1967–1973 Kansainvälisen tähtitieteellisen unionin pääsihteerinä. Hän on Sonnenborghin observatorion entinen johtaja. Hän kuuluu kansainväliseen skeptikkoliittoon Csicopiin (nykyisin The Committee for Skeptical Inquiry, CSI).
Tunnustuksia

Karl Schwarzschild -mitali 1974
Jules Janssen -palkinto 1984
George Ellery Hale -palkinto 1988
De Jagerin mukaan on nimetty asteroidi 3798 de Jager.
Käännös suomeksi
Cornelis

| Cornelis |
| --- | --- |

Ohjaaja:  Amir Chamdin
Käsikirjoittaja:  Antonia Pyk
Tuottaja:  Martina Stöhr
Säveltäjä:  Jack Vreeswijk
Kuvaaja:  Crille Forsberg
Leikkaaja:  Gregers F. Dohn
Tuotantosuunnittelija:  Lina Nordqvist
Pukusuunnittelija:  Kersti Vitali
Pääosat:  Hans Erik Dyvik Husby
Valmistustiedot
Valmistusmaa:  Ruotsi
Tuotantoyhtiö:  Chamdin & Stöhr Film AB
Levittäjä:  SF Studios
Ensi-ilta:  12. marraskuuta 2010
Kesto:  101 minuuttia
Alkuperäiskieli:  ruotsi, hollanti
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Cornelis on vuonna 2010 ensi-iltansa saanut Amir Chamdinin ohjaama elämäkertaelokuva laulelmanikkari ja laulaja Cornelis Vreeswijkistä.
Elokuvan pääosan esittäjä on norjalainen rockyhtye Turbonegron laulajana tunnettu Hans Erik Dyvik Husby (tunnettiin paremmin taiteilijanimellä Hank Von Helvete).
Näyttelijät

| 0 | 1 | 2 |
| --- | --- | --- |
|  Hans Erik Dyvik Husby  | … |  Cornelis Vreeswijk   |
|  Malin Crépin  | … |  Ingalill Rehnberg   |
|  Helena af Sandeberg  | … |  Bim Warne   |
|  David Dencik  | … |  Fred Åkerström   |
|  Johan Glans  | … |  Anders Burman   |
|  Frida Sjögren  | … |  Anita Strandell   |
|  Vera Vitali  | … |  Ann-Christin Wennerström   |
|  Pernilla Andersson  | … |  Ann-Louise Hansson   |
|  Louis Fellbom  | … |  Jack Vreeswijk   |
|  Aksel Morisse  | … |  Silas Bäckström   |
|  Adrian Munoz Nordqvist  | … |  nuori Cornelis Vreeswijk   |
|  Fabian Fourén  | … |  Jack Vreeswijk 6-vuotiaana   |
Dauphine

Dauphine tarkoittaa seuraavia asioita:
Dauphiné, provinssi Ranskassa
Dauphine, hyppyrimäki Ranskassa
Dauphinén Alpit, vuoristoalue Ranskassa
Critérium du Dauphiné, maantiepyöräilykilpailu Ranskassa
Université Paris-Dauphine, yliopisto Pariisissa
Automalleja

Berliet Dauphine
Renault Dauphine
Dauphin (kaupunki)

| Dauphin |
| --- | --- |
 Watson Arts Centre
 Dauphin
 Koordinaatit: 51°08′58″N, 100°02′58″W 
Valtio:  Kanada
Provinssi:  Manitoba
Perustettu:  1898
Pinta-ala:  
 – Kokonaispinta-ala:  12,65 km²
Väkiluku (2006):  7 906
 – Väestötiheys:  624,9 as./km²
 
 www.dauphin.ca 
Infobox OKVirheellinen NIMI-arvo: 
Dauphin  on kaupunki lounaisessa Manitobassa, Kanadassa. Ranskalaisen turkiskauppiaan poika François de La Vérendrye löysi Dauphininjärven vuonna 1739 ja nimesi sen Ranskan kruununperijän mukaan: dauphin oli Ranskan kuninkaan vanhimman pojan käyttämä aatelisarvo. Pian tämän jälkeen Fort Dauphin perustettiin. 1800-luvulla Fort Dauphin toimi Hudson's Bay Company yhtiön kauppapaikkana ja myöhemmin etappina siirtolaisille läntiseen Manitobaan. Ensimmäiset siirtolaiset saapuivat suurimmaksi osaksi Irlannista ja Skotlannista, myöhemmin alueelle muutti siirtolaisia Saksasta, Keski-Euroopasta ja Ukrainasta. Kaupunki perustettiin virallisesti vuonna 1898. Vuonna 2006 kaupungin väkiluku oli 7 906.
Kaupungissa on tehty 1974-1979 perustuloon liittyvä MINCOME-kokeilu, johon osallistui 30 prosenttia asukkaista.
Aiheesta muualla

Kuvia tai muita tiedostoja aiheesta Dauphin Wikimedia Commonsissa
Daniel Carriço

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Daniel Filipe Martins Carriço
Syntymäaika: 4. elokuuta 1988 (ikä 36)
Syntymäpaikka: Cascais, Portugali
Pelipaikka: keskuspuolustaja tai puolustava keskikenttäpelaaja
Pituus: 182 senttimetriä
Seura
Seura: Wuhan Zall
Pelinumero: –
Junioriseurat
1997–1998: Estoril
1998–2007: Sporting
Seurat
| Vuodet | Seura | O | (M) |
| 2007–2013 | Sporting | 91 | (2) |
| 2007 | → Olhanense (laina) | 8 | (0) |
| 2008 | → AEL Limassol (laina) | 14 | (0) |
| 2013–2014 | Reading | 3 | (0) |
| 2013–2014 | → Sevilla (laina) | 22 | (2) |
| 2014–2020 | Sevilla | 89 | (3) |
| 2020– | Wuhan Zall | 0 | (0) |
Maajoukkue
| 2015– | Portugali | 1 | (0) |
 Seurajoukkueuran tilastot kattavat vain kansalliset sarjat, päivitetty 25. syyskuuta 2018.  Maajoukkueuran tilastot päivitetty 18. kesäkuuta 2015.
Daniel Filipe Martins Carriço (s. 4. elokuuta 1988 Cascais, Portugali) on portugalilainen jalkapalloilija. Hän edustaa kiinalaista Wuhan Zallia ja on pelipaikaltaan joko keskuspuolustaja tai puolustava keskikenttäpelaaja.
Seurajoukkueura

Carriço on Sporting Clube de Portugalin junioriakatemian kasvatti. Ensimmäisen ammattilaiskautensa Carriço pelasi 2007–2008, josta kauden ensimmäisen puoliskon hän vietti lainalla portugalilaisessa Olhanensessa ja jälkimmäisen kyprosilaisessa AEL Limassolissa. Ensimmäisen ottelunsa Portugalin pääsarjassa hän pelasi 26. lokakuuta 2008 Paços de Ferreiraa vastaan. Kaudella 2010–2011 hän nousi joukkueen kapteeniksi, edellisen kapteeni João Moutinhon lähdettyä seurasta.
31. joulukuuta 2012 Sporting ilmoitti Carriçon siirtyvän englantilaisseura Readingiin 750 000 euron siirtokorvauksella.
17. heinäkuuta 2013 Carriço siirtyi espanjalaisseura Sevillaan kauden kestävällä lainasopimuksella.
Aiheesta muualla

Daniel Carriçon esittely Footballzz-sivustolla[vanhentunut linkki] (englanniksi)
Ceratarges

| Ceratarges |
| --- | --- |

 devoni 
Tieteellinen luokittelu
Kunta::  Eläinkunta Animalia
Luokka::  †Trilobiitit Trilobita
Lahko::  †Lichida
Heimo::  †Lichidae
Suku::  †Ceratarges  Guerich, 1901
Katso myös
   Ceratarges Commonsissa 
Infobox OKNimi-testi OK: 
Ceratarges oli devonikaudella elänyt marokkolainen trilobiitti, jolla oli piikkejä. Sen pituus oli 6,6 cm.
Celin El Azizi

| Celin El Azizi> Henkilötiedot |
| --- | --- |
Koko nimi:  Fedwa Celin Mayi El Azizi
Syntynyt: 30. marraskuuta 1990 (ikä 33)
Ammatti:  näyttelijä
Näyttelijä
Aktiivisena:  2017–
Merkittävät roolit:  Victoria Saari (Salatut elämät)
Aiheesta muualla
IMDb 
Elonet
Fedwa Celin Mayi El Azizi (s. 30. marraskuuta 1990 Tampere) on suomalainen näyttelijä.
Celin El Azizi on esiintynyt pienissä rooleissa mm. Pelimiehessä ja Onnelassa, mutta tähän mennessä tunnetuimman roolinsa hän esitti Salatuissa elämissä Victoria Saarena. Victoria oli ruudussa Salatuissa elämissä syksystä 2019 kevääseen 2020. El Azizi teki ensimmäisen elokuva pääroolinsa esittäen Herkkua, elokuvassa Mc Helper Bekings. Elokuva voitti yleisöäänestyksen palkinnon Jussigaalassa vuonna 2023.
El Azizi muutti 11-vuotiaana perheensä kanssa Ranskaan, mistä hän palasi yksin 17-vuotiaana Suomeen. Myöhemmin hän muutti Helsinkiin opiskelemaan Työväen Akatemian näyttelijäntyön perusteet -linjalle.
El Azizi puhuu äidinkielenään suomea ja ranskaa.
Aiheesta muualla

Celin El Azizin kotisivut